**Podmienky účasti**

# 1. Osobné postavenie

**Osobné postavenie v zmysle ustanovenia § 32 zákona č. 343/2015 Z. Z. o verejnom obstarávaní   
v platnom znení (ďalej len „zákon“)**

Uchádzač musí spĺňať nasledovné podmienky účasti týkajúce sa osobného postavenia:

1. podľa § 32 ods. 1 písm. a) zákona, že nebol on (uchádzač), ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe.

Uvedenú podmienku účasti preukáže uchádzač v súlade s § 32 ods. 2 písm. a) zákona doloženým výpisom registra trestov nie starším ako tri mesiace. Hospodársky subjekt - fyzická osoba predloží výpis z registra trestov nie starší ako tri mesiace, alebo rovnocenný doklad vydaný príslušným súdom alebo správnym orgánom v krajine svojho sídla za osobu, na ktorú je vydaný živnostenské oprávnenie alebo iné než živnostenské oprávnenie podľa osobitných predpisov/ Hospodársky subjekt - právnická osoba predloží výpisy z registra trestov nie staršie ako tri mesiace, alebo rovnocenné doklady vydané príslušným súdom alebo správnym orgánom v krajine svojho sídla, a to za hospodársky subjekt (len v prípade, že v krajine sídla uchádzača takýto doklad je vydávaný) ako aj za osobu, ktorá je štatutárnym orgánom, alebo za osoby, ktoré sú členmi štatutárneho orgánu, ako aj za všetky osoby, ktoré sú členmi dozorného orgánu a prokuristami hospodárskeho subjektu.

Podmienky účasti podľa § 32 ods. 1 písm. a) zákona, musí spĺňať aj iná osoba ako osoba podľa odseku 1 písm. a) zákona, ak táto osoba má právo za ňu konať, práva spojené s rozhodovaním alebo kontrolou v hospodárskom subjekte, ktorý sa chce zúčastniť verejného obstarávania. Takáto osoba je definovaná v § 32 ods. 8 zákona.

Splnenie podmienky účasti podľa prvej vety preukazuje uchádzač predložením čestného vyhlásenia podľa vzoru uvedeného v prílohe č. 6 alebo vyhlásenia urobeného pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu, ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia.

V čestnom vyhlásení alebo vyhlásení uchádzač uvedie zoznam osôb v zmysle vyššie uvedeného.

Predmetné čestné vyhlásenie uchádzač vyplní podľa vzoru uvedeného v  prílohe č. 6a súťažných podkladov.

1. podľa § 32 ods. 1 písm. b) zákona, že uchádzač nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov v Slovenskej republike a v štáte sídla, miesta podnikania alebo obvyklého pobytu. Uvedenú podmienku účasti preukáže uchádzač v súlade s § 32 ods. 2 písm. b) zákona doloženým potvrdením zdravotnej poisťovne a Sociálnej poisťovne nie starším ako tri mesiace (v prípade potvrdenia obsahujúceho nedoplatok predloží aj doklad o zaplatení nedoplatku alebo o povolení platiť nedoplatky v splátkach).
2. podľa § 32 ods. 1 písm. c) zákona, že nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike a v štáte sídla, miesta podnikania alebo obvyklého pobytu. Uvedenú podmienku účasti preukáže uchádzač v súlade s § 32 ods. 2 písm. c) zákona doloženým potvrdením miestne príslušného daňového úradu a miestne príslušného colného úradu nie starším ako tri mesiace (v prípade potvrdenia obsahujúceho nedoplatok predloží aj doklad o zaplatení nedoplatku alebo o povolení platiť nedoplatky v splátkach).
3. podľa § 32 ods. 1 písm. d) zákona, že nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku. Uvedenú podmienku účasti preukáže uchádzač v súlade s § 32 ods. 2 písm. d) zákona doloženým potvrdením príslušného súdu nie starším ako tri mesiace.
4. podľa § 32 ods. 1 písm. e) zákona, že je oprávnený dodávať tovar, uskutočňovať stavebné práce alebo poskytovať službu. Uvedenú podmienku účasti preukáže uchádzač v súlade s § 32 ods. 2 písm. e) zákona doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky.
5. podľa § 32 ods. 1 písm. f) zákona, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu. Uvedenú podmienku účasti preukáže uchádzač v súlade s § 32 ods. 2 písm. f) zákona doloženým čestným vyhlásením.

Doklady, ktoré sa nepredkladajú:

Uchádzač so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, nie je povinný v zmysle § 32 ods. 3 zákona predkladať verejnému obstarávateľovi, a to z dôvodu použitia údajov z informačných systémov verejnej správy, nasledovné doklady:

- výpis z registra trestov záujemcu/uchádzača, jeho štatutárneho orgánu, člena štatutárneho orgánu, člena dozorného orgánu, prokuristu v súlade s § 32 ods. 1 písm. a) a ods. 2 písm. a) zákona,

- potvrdenia zdravotnej poisťovne a Sociálnej poisťovne podľa § 32 ods. 1 písm. b) a ods. 2 písm. b) zákona,

- potvrdenia miestne príslušného daňového úradu a miestne príslušného colného úradu podľa § 32 ods. 1 písm. c) a ods. 2 písm. c) zákona,

- potvrdenie príslušného súdu (konkurz, reštrukturalizácia, likvidácia) podľa § 32 ods. 1 písm. d) a ods. 2 písm. d) zákona.

- výpis z Obchodného registra Slovenskej republiky alebo výpis zo Živnostenského registra Slovenskej republiky, v prípade preukázania splnenia podmienky účasti týkajúcej sa osobného postavenia podľa § 32 ods. 1 písm. e) zákona týmito typmi dokladu.

**Upozornenie:**

* Záujemca/uchádzač so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, poskytne verejnému obstarávateľovi za účelom získania výpisu z registra trestov jeho štatutárneho orgánu, člena štatutárneho orgánu, člena dozorného orgánu, prokuristu, ktorý je občanom Slovenskej republiky, nasledovné údaje: **krstné meno, priezvisko, rodné priezvisko, rodné číslo, číslo občianskeho preukazu alebo cestovného pasu**.

Preukazovanie podmienok účasti je voči verejnému obstarávateľovi účinné aj spôsobom podľa § 152   
ods. 4 zákona. **Uchádzač zapísaný v zozname hospodárskych subjektov podľa zákona nie je povinný v procese verejného obstarávania predkladať doklady podľa § 32 ods. 2 zákona** – prostredníctvom zápisu do zoznamu hospodárskych subjektov (čestné vyhlásenie podľa prílohy č. 6a sa predkladá vždy).

Verejný obstarávateľ uzná rovnocenný zápis, ako je zápis do zoznamu hospodárskych subjektov podľa zákona, alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ príjme aj iný rovnocenný doklad predložený uchádzačom.

Ak hospodársky subjekt nespĺňa podmienky účasti osobného postavenia podľa § 32 ods. 1 písm. a), § 32 ods. 7 zákona alebo sa na neho vzťahuje dôvod na vylúčenie podľa § 40 ods. 6 písm. c) až g) a odsekov 7 a 8 zákona, je oprávnený verejnému obstarávateľovi preukázať, že prijal dostatočné opatrenia na vykonanie nápravy; v takom prípade je povinný objasniť dotknuté skutočnosti a okolnosti, a to aktívnou spoluprácou s verejným obstarávateľom. Opatreniami na vykonanie nápravy musí hospodársky subjekt preukázať, že zaplatil alebo sa zaviazal zaplatiť náhradu týkajúcu sa akejkoľvek škody, napravil pochybenie, dostatočne objasnil sporné skutočnosti a okolnosti, a to aktívnou spoluprácou s príslušnými orgánmi, a že prijal konkrétne technické, organizačné a personálne opatrenia, aby sa zabránilo budúcim pochybeniam, priestupkom, iným správnym deliktom alebo trestným činom. **Ak skutočnosti zakladajúce nesplnenie podmienky účasti alebo dôvodu na vylúčenie podľa prvej vety nastali pred uplynutím lehoty na predkladanie ponúk, uchádzač uvedie opatrenia na vykonanie nápravy podľa prvej vety v ponuke.**

# 2. Ekonomické a finančné postavenie podľa § 33 zákona

Neuplatňuje sa.

# 3. Technická a odborná spôsobilosť podľa § 34 zákona

Uchádzač musí spĺňať podmienky účasti týkajúce sa technickej alebo odbornej spôsobilosti. Vyžaduje sa predloženie dokladov **podľa § 34 ods. 1 písm. a), a g) zákona**, ktorými sa preukazuje splnenie podmienok účasti týkajúcich sa technickej alebo odbornej spôsobilosti.

**Bod 3.1**

Podmienky účasti uchádzačov týkajúce sa technickej alebo odbornej spôsobilosti podľa **§ 34 ods. 1 písm. a) zákona**:

**Verejný obstarávateľ požaduje predložiť zoznam dodávok tovaru za predchádzajúcich päť rokov  
(60 mesiacov)** **od vyhlásenia verejného obstarávania (ďalej len „rozhodné obdobie“)** s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona. Za vyhlásenie verejného obstarávania sa považuje zverejnenie oznámenia o vyhlásení verejného obstarávania v Úradnom vestníku Európskej únie.

V zozname realizovaných dodávok sa odporúča, aby uchádzač uviedol:

* 1. predmet dodávky/zmluvy (stručný opis predmetu)
  2. identifikáciu odberateľa (názov/obchodné meno, sídlo/miesto podnikania)
  3. termín skutočného dodania
  4. hodnota dodávky v EUR bez DPH
  5. informáciu, či je/nie je k príslušnej zákazke uverejnená referencia v evidencii referencií vyhotovená verejným obstarávateľom /obstarávateľom podľa zákona, vrátane priameho odkazu na uverejnenie tejto referencie v evidencii referencií
  6. kontaktná osoba za odberateľa (meno, priezvisko, pozícia, aktuálne telefónne číslo a email za účelom prípadného overenia predkladaných informácií)

Minimálna požadovaná úroveň

**Uchádzač predloží zoznam realizovaných dodávok tovarov rovnakého alebo podobného charakteru za rozhodné obdobie, a to v celkovej súhrnnej (kumulatívnej) hodnote 800 000,- EUR bez DPH, pričom sa požaduje v rámci zoznamu a rozhodného obdobia preukázať realizáciu aspoň jedného projektu/dodávky (dodávka biometrických zariadení) v minimálnej hodnote 300 000,- EUR bez DPH.**

V prípade, že uchádzač predkladá/uvádza plnenie, v ktorom dodávka obsahovala i iný druh tovarov ako požadovaný, uchádzač v predloženom zozname vyčísli tiež hodnotu tovarov rovnakého alebo obdobného charakteru, ktoré verejný obstarávateľ v tomto verejnom obstarávaní vyžaduje.

V prípade, ak uchádzač predkladá/uvádza plnenie, ktorého realizácia presahuje stanovené obdobie predchádzajúcich päť rokov od vyhlásenia verejného obstarávania, t. j. plnenie začalo pred viac ako 5 rokmi, alebo nebolo skončené do vyhlásenia verejného obstarávania („rozhodné obdobie“), uchádzač v zozname uvedie zvlášť rozpočtový náklad iba za tú časť plnenia, ktorá bola realizovaná v rozhodujúcom období.

Verený obstarávateľ si vyhradzuje právo (možnosť) informácie uvedené v zozname realizovaných dodávok overiť.

Informácia:

Verejný obstarávateľ, vychádzajúc zo špecifík predmetu zákazky, predlžuje referenčné obdobie zo štandardnej dĺžky tri roky spätne od vyhlásenia verejného obstarávania na päť rokov, a to s cieľom otvoriť súťažné prostredie väčšiemu počtu hospodárskych subjektov.

**Bod 3.2**

Podmienky účasti uchádzačov týkajúce sa technickej alebo odbornej spôsobilosti podľa **§ 34 ods. 1 písm. g) zákona - uchádzač preukazuje svoju technickú alebo odbornú spôsobilosť údajmi o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov**

Verejný obstarávateľ požaduje od uchádzača údaje o odbornej praxi alebo odbornej kvalifikácii osôb zodpovedných za poskytnutie služby (kľúčových expertov) formou predloženia profesijných životopisov a predložením dokladov, ktoré sú vyžadované pri jednotlivých členoch požadovaného tímu kľúčových expertov.

1. **Uchádzač predloží zoznam osôb určených na plnenie zmluvy - kľúčových expertov.**

V zozname osôb určených na plnenie zmluvy - kľúčových expertov uchádzač uvedie:

1. meno a priezvisko príslušnej osoby,
2. navrhovaná pozícia v tíme (napr. kľúčový expert č.1 Projektový manažér),
3. vzťah k uchádzačovi (zamestnanec / iná osoba).

**B. Uchádzač za každého kľúčového experta predloží profesijný životopis alebo ekvivalentný doklad, ktorý musí obsahovať minimálne nasledovné údaje/skutočnosti:**

1. meno a priezvisko príslušného kľúčového experta,
2. história zamestnania/odbornej praxe príslušného kľúčového experta (zamestnávateľ, trvanie pracovného pomeru/trvanie odbornej praxe/, **rok a mesiac od – do**, pozícia, ktorú príslušný kľúčový expert zastával),
3. praktické skúsenosti príslušného kľúčového experta (názov zmluvy/projektu, pozícia na projekte/predmete zmluvy, stručný opis projektu/predmetu plnenia zmluvy; **obdobie rok a mesiac od - do**, kontaktné údaje odberateľa – názov, sídlo, emailový a telefonický kontakt, kde si bude môcť verejný obstarávateľ overiť informácie,

**C. Uchádzač ďalej predloží kópiu príslušného platného potvrdenia požadovaného jednotlivo ku každému kľúčovému expertovi, ak sa to vyžaduje.** Platným potvrdením sa rozumie napr. certifikát. Verejný obstarávateľ na vysvetlenie uvádza, že v prípade preukázania splnenia podmienok účasti týkajúcich sa potvrdenia/certifikátu pre jednotlivých kľúčových expertov verejný obstarávateľ nebude akceptovať účasť na školení a požaduje predloženie riadneho a vydaného potvrdenia/certifikátu v zmysle podmienok konkrétneho výrobcu alebo akreditačnej a certifikačnej autority (vo väčšine prípadov úspešne absolvovanými záverečnými testami po absolvovaní školení), pokiaľ sa vydanie certifikátu v zmysle podmienok konkrétnej akreditačnej a certifikačnej autority nepostačuje účasť na školení.

Uchádzač vyššie uvedeným spôsobom preukáže splnenie nasledovných minimálnych požiadaviek na kľúčových expertov č. 1 až 3:

**Kľúčový expert č. 1 pre oblasť projektového riadenia**

1. minimálne 3 roky odbornej praxe v pozícii projektového manažéra projektov v oblasti riadenia IT projektov ,
2. minimálne 3 praktické skúsenosti v oblasti riadenia IT projektov,
3. platný certifikát IPMA B alebo IPMA C (International Project Management Association) na odbornú spôsobilosť pre riadenie projektov alebo Prince 2 Practitioner alebo ekvivalent

**Kľúčový expert č. 2 pre oblasť architektúry informačných systémov**

1. minimálne 3 roky odbornej praxe s vypracovaním návrhov riešení v oblasti architektúry informačných systémov,
2. minimálne 3 praktické skúsenosti v oblasti návrhu architektúry IS, na pozícii Experta pre oblasť architektúry IS, ktorého obsahom bol návrh architektúry,
3. platný certifikát TOGAF Certified (The Open Group Architecture Framework Certified) alebo ekvivalent

**Kľúčový expert č. 3 vývojový inžinier biometrického aplikačného vybavenia**

1. minimálne 3 roky odbornej praxe v pozícii vývojový inžinier biometrického aplikačného vybavenia,

Verejný obstarávateľ umožňuje kumulovanie pozícií kľúčových expertov v jednej osobe.

# Ďalšie informácie

Verejný obstarávateľ *podľa § 10 ods. 4 zákona* obmedzuje účasť v tomto verejnom obstarávaní pre hospodárske subjekty so sídlom v treťom štáte, ktoré nie sú zmluvnou stranou Dohody o vládnom obstarávaní alebo inej medzinárodnej zmluvy, ktorou je Európska únia viazaná a ktorá zaručuje rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike.

V prípade, že uchádzač využije na preukázanie technickej spôsobilosti alebo odbornej spôsobilosti technické   
a odborné kapacity inej osoby, bez ohľadu na ich právny vzťah v čase podania ponuky, je uchádzač povinný verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukáže uchádzač písomnou zmluvou uzavretou s touto osobou, obsahujúcou záväzok osoby, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť, že táto osoba poskytne svoje kapacity počas celého trvania zmluvného vzťahu.

Osoba, ktorej kapacity majú byť použité na preukázanie technickej alebo odbornej spôsobilosti musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až g) a ods. 7 zákona a *podľa § 10 ods. 4 zákona* (nesmie mať sídlo v treťom štáte, ktorý nie je zmluvnou stranou Dohody o vládnom obstarávaní alebo inej medzinárodnej zmluvy, ktorou je Európska únia viazaná a ktorá zaručuje rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike); oprávnenie dodávať tovar alebo poskytovať službu preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa § 34 ods. 1 písm. g) zákona, uchádzač môže využiť kapacity inej osoby len, ak táto bude reálne vykonávať služby, na ktoré sa kapacity vyžadujú.

V prípade uchádzača, ktorého tvorí skupina dodávateľov zúčastnená na verejnom obstarávaní, sa požaduje preukázanie splnenia podmienok účasti osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona preukazuje člen skupiny len vo vzťahu k tej časti predmetu zákazky, ktorú má zabezpečiť. V prípade ostatných podmienok účasti sa požaduje preukázanie ich splnenia za všetkých členov skupiny spoločne.

Doklady a dokumenty, ktorými uchádzač preukazuje svoju technickú alebo odbornú spôsobilosť sa predkladajú v slovenskom jazyku a môžu sa predkladať aj v českom jazyku. Ak je doklad alebo dokument vyhotovený v inom ako slovenskom jazyku alebo českom jazyku, predkladá sa spolu s jeho úradným prekladom do slovenského jazyka. Ak sa zistí rozdiel v obsahu dokladu alebo dokumentu predloženom podľa druhej vety, rozhodujúci je úradný preklad do slovenského jazyka.

Pri prepočte inej meny na menu euro sa použije kurz Európskej centrálnej banky platný v deň odoslania oznámenia o vyhlásení verejného obstarávania na predmetnú verejnú súťaž na zverejnenie v Úradnom vestníku EÚ.

Uchádzač môže predbežne nahradiť doklady na preukázanie splnenia podmienok účasti jednotným európskym dokumentom (JED) podľa § 39 zákona, spĺňajúcim náležitosti podľa § 39 ods. 2 zákona, pričom ak uchádzač preukazuje technickú spôsobilosť alebo odbornú spôsobilosť prostredníctvom inej osoby/osôb, JED predloží za svoju osobu a za každú z osôb, ktorých zdroje a/alebo kapacity využíva. V prípade, že uchádzača tvorí skupina dodávateľov zúčastnená vo verejnom obstarávaní, uchádzač vyplní a predloží JED s požadovanými informáciami za každého člena skupiny dodávateľov.

Bližšie informácie o JED, vrátane usmernení, ako správne JED vyplniť, sú uvedené v dokumente zverejnenom na webovom sídle Úradu pre verejné obstarávanie <https://www.uvo.gov.sk/jednotny-europsky-dokument-pre-verejne-obstaravanie>: JED - príručka k službe ESPD

**Verejný obstarávateľ požaduje, aby uchádzač/hospodársky subjekt (v prípade využitia JED) v JED uviedol informácie a údaje, na základe ktorých bude možné vyhodnotiť splnenie podmienok účasti (nepostačuje uvedenie globálneho údaju - odpoveď Áno/Nie - týkajúce sa časti IV: Podmienky účasti oddiel A až D).**

Jednotný európsky dokument sa vyplní na vyššie uvedenom linku Úradu pre verejné obstarávanie.

Podľa § 39 ods. 6 zákona, ak uchádzač použije JED, verejný obstarávateľ môže na zabezpečenie riadneho priebehu verejného obstarávania kedykoľvek v jeho priebehu písomne – elektronickými prostriedkami, prostredníctvom komunikačného rozhrania elektronického prostriedku JOSEPHINE, požiadať uchádzača o predloženie dokladu alebo dokladov nahradených JED. Uchádzač doručí elektronicky prostredníctvom komunikačného rozhrania elektronického prostriedku JOSEPHINE doklady obstarávateľovi do piatich pracovných dní odo dňa doručenia žiadosti, ak verejný obstarávateľ neurčil v žiadosti dlhšiu lehotu

## (odporúčaný vzor pre Bod 3.2 A.)

**Zoznam osôb určených na plnenie zmluvy - kľúčový experti**

|  |  |  |
| --- | --- | --- |
| Predmet zákazky: Rozšírenie pilotného projektu SmartHUB na ďalšie pracoviská MV SR - dodávka a nasadenie biometrických pracovísk | | |
| **Meno a priezvisko príslušnej osoby** | **Pozícia v tíme** | **Vzťah osoby k uchádzačovi  (zamestnanec / iná osoba v zmysle § 34 ods. 3 zákona o verejnom obstarávaní)** |
|  | Kľúčový expert č. 1  pre oblasť projektového riadenia |  |
|  | Kľúčový expert č. 2  pre oblasť architektúry informačných systémov |  |
|  | Kľúčový expert č. 3  vývojový inžinier biometrického aplikačného vybavenia |  |

Dátum: ...................

.............................................................

Podpis uchádzača

**Poznámka:**

Dátum musí byť aktuálny vo vzťahu ku dňu uplynutia lehoty na predkladanie ponúk

* Podpis uchádzača alebo osoby oprávnenej konať za uchádzača, v prípade skupiny/združenia podpis každého člena skupiny/združenia alebo osoby oprávnenej konať za každého člena skupiny/združenia alebo splnomocneným vedúcim členom skupiny

## (odporúčaný vzor pre Bod 3.1)

**Zoznam realizovaných dodávok**

|  |  |  |  |  |  |  |
| --- | --- | --- | --- | --- | --- | --- |
| Predmet zákazky: Rozšírenie pilotného projektu SmartHUB na ďalšie pracoviská MV SR - dodávka a nasadenie biometrických pracovísk | | | | | | |
| **Predmet dodávky/ zmluvy (stručný opis predmetu)** | **Identifikácia odberateľa (názov/obchodné meno, sídlo/miesto podnikania)** | **Termín skutočného dodania** | **Hodnota dodávky v EUR bez DPH** | **Kontaktná osoba za odberateľa (meno, priezvisko, pozícia, aktuálne telefónne číslo a email** | **Referencia uverejnená v Evidencii referencií**  (ÁNO/NIE) | **Priamy odkaz na uverejnenie referencie v Evidencii referencií** (ak je relevantné) |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Dátum: ................... Podpis uchádzača .............................................................

**Poznámka:**

- Dátum musí byť aktuálny vo vzťahu ku dňu uplynutia lehoty na predkladanie ponúk

- Podpis uchádzača alebo osoby oprávnenej konať za uchádzača, v prípade skupiny/združenia podpis každého člena skupiny/združenia alebo osoby oprávnenej konať za každého člena skupiny/združenia alebo splnomocneným vedúcim členom skupiny

## (odporúčaný vzor pre požiadavku zo súťažných podkladov - Obsah ponuky - bod 15.4.6.)

**Zoznam iných osôb, prostredníctvom ktorých uchádzač preukazuje splnenie podmienok účasti**

|  |  |  |  |  |
| --- | --- | --- | --- | --- |
| Predmet zákazky: Rozšírenie pilotného projektu SmartHUB na ďalšie pracoviská MV SR - dodávka a nasadenie biometrických pracovísk | | | | |
| **Obchodné meno alebo názov**  **/ Meno a priezvisko** | **Adresa sídla alebo pobytu** | **Identifikačné číslo alebo**  **dátum narodenia**  (ak nebolo pridelené identifikačné číslo) | **Podmienka účasti**  (s odvolávkou na konkrétny §) | **Zápis v Zozname hospodárskych subjektov**  **(ÁNO/NIE)** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Dátum: ................... Podpis uchádzača .............................................................

**Poznámka:**

Pri preukazovaní technickej spôsobilosti alebo odbornej spôsobilosti takouto osobou v zmysle § 34 ods. 3 zákona pri podmienke účasti podľa § 32 ods. 1, písm. e) zákona postačí, ak ju táto osoba spĺňa vo vzťahu k tej časti predmetu zákazky, na ktorú bol(a) jej zdroj a/alebo kapacita poskytnutá.